钦定古今图书集成/理学汇编/学行典/第249卷 > 朱楷
## 钦定古今图书集成/理学汇编/学行典/第249卷 > 朱楷

按《休宁县志》：“朱楷，字子端，鹤山人。早失怙，遵母命，盐
䇲起家，寓淮邸。有同舟少年与舟子忤，误伤其臂，舟
户忿，执禁之官。阴欲毙伤者坐偿。楷捐百馀金恤舟
子，母谕止之，躬同舟子寝食，出少年于禁，人高其义。”

===程光述===按《休宁县志》：“程光述，字念祖，芳干人。性孝友，尝逐日
笔记言动，期寡过，三十年如一日。居母丧，酷暑未尝
须臾去，衰绖毁甚，病卒。”